ICC U19 WC વર્લ્ડ કપમાં ભારતીય ટીમ એ સતત બીજી જીત નોંધાવી. ગ્રૂપ-બીમાં પોતાના બીજા મુકાબલામાં જોરદાર પ્રદર્શન કરતાં પપુઆ ન્યુ ગિનીને 10 વિકેટોથી હરાવી દીધું. પપુઆ ન્યુ ગિની એ પહેલાં બેટિંગ કરતાં તમામ વિકેટ ગુમાવી 64 રન બનાવ્યા હતા. જવાબમાં ભારતીય ટીમ એ માત્ર 8 ઓવરમાં એક પણ વિકેટ ગુમાવ્યા વગર 67 રન બનાવતા જીત નોંધાઇ. કેપ્ટન પૃથ્વી શૉ એ માત્ર 39 બોલમાં 12 ચોગ્ગાની મદદથી 57 રન બનાવ્યા, જ્યારે બીજા ઓપનર મનોજ કાલરા 9 રન બનાવીને નૉટ આઉટ રહ્યો. અનુકૂલ રૉય ને મેન ઓફ ધ મેચ તરીકે પસંદ કરાયો.